Nr. ......./14.10.2019

**Către,**

**Toate unităţile de învăţământ din judeţul Iaşi**

**În atenția directorului și a profesorilor din ciclul primar și preșcolar**

Urmare a adresei M.E.N., vă transmitem următoarele informații cu privire la continuarea implementării proiectului național de educație rutieră ***Caravana isteților – Știu, mă informez, deci sunt cel mai bun!,*** organizat de Pro Educație Consulting Publishing SRL, cu sprijinul Ministerului Educației Naționale:

* Proiectul este adresat copiilor din ciclul preșcolar și primar.
* La nivelul fiecărui județ, sunt invitate să se înscrie câte 10 grădinițe și 20 de școli, pe site-ul [www.educatiepro.ro](http://www.educatiepro.ro), la rubrica *Contact*. Fiecare unitate se poate înscrie cu minimum 5 cadre didactice, fiecare fiind coordonatorul unui grup de minimum 10 elevi.
* Unitățile de învățământ participante vor crea un colț educațional *Caravana isteților –BUBU – cel mai bun prieten!* cu lucrările elevilor, realizate în cadrul proiectului, pe parcursul anului școlar.
* Participanții la proiect vor realiza fotografii, filme din timpul desfășurării activităților pe tema lunară propusă de către organizatori și le vor trimite pentru a participa la concursul național. Fotografiile și clipurile realizate de către participanți, câștigătorii și premiile oferite vor fi făcute publice pe site-ul proiectului.

Totodată, vă reamintim obligația fiecărui profesor de a respecta prevederile **Art**. **3** alin (2) din **OMEN 5092**/30.08.2019: „În unităţile de învăţământ preuniversitar de stat este interzisă organizarea și desfășurarea de competiții și concursuri școare cu taxa sau pentru care se solicită din partea părinților/elevilor orice fel de contribuție financiară (de exemplu: achiziționarea de cărți, reviste etc.)

Vă dorim succes!

|  |  |
| --- | --- |
| **Inspector Şcolar General,**  **Prof. Dr. Genoveva Farcaș** |  |
|  | **Inspector şcolar pentru activități extrașcolare,**  **Prof. Alla Apopei** |